Rīkojuma konsolidētā versija 26-TA-1932
Izdrukāts 13.10.2026. 16.18 - 1.0.VK Redakcija
Rīkojuma konsolidētā versija 26-TA-1932
Izdrukāts 13.10.2026. 16.18 - 1.0.VK Redakcija
Par valstij piekrītošā nekustamā īpašuma Viestura ielā 44, Jēkabpilī,  nodošanu Jēkabpils novada pašvaldības īpašumā
· 1. Saskaņā ar Publiskas personas mantas atsavināšanas likuma 42. panta pirmo daļu, 42.1 un 43. pantu Valsts ieņēmumu dienestam nodot bez atlīdzības Jēkabpils novada pašvaldības īpašumā valstij piekrītošo nekustamo īpašumu (nekustamā īpašuma kadastra Nr. 5601 002 2754) – zemes vienību (zemes vienības kadastra apzīmējums 5601 002 2754) un būvi (būves kadastra apzīmējums 5601 002 2754 001) – Viestura ielā 44, Jēkabpilī (turpmāk – nekustamais īpašums), lai saskaņā ar Pašvaldību likuma 4. panta pirmās daļas 2. punktu to izmantotu pašvaldības autonomās funkcijas īstenošanai – pašvaldības administratīvās teritorijas labiekārtošanai un sanitārās tīrības nodrošināšanai.
· 2. Jēkabpils novada pašvaldībai nekustamo īpašumu bez atlīdzības nodot valstij, ja tas vairs netiek izmantots šā rīkojuma 1. punktā minētās funkcijas īstenošanai.
· 3. Pilnvarot Jēkabpils novada pašvaldību parakstīt nostiprinājuma lūgumu par nekustamā īpašuma tiesību nostiprināšanu uz valsts vārda, kā arī veikt citas nepieciešamās darbības nekustamā īpašuma tiesību nostiprināšanai zemesgrāmatā.
· 4. Jēkabpils novada pašvaldībai, nostiprinot zemesgrāmatā īpašuma tiesības uz nekustamo īpašumu:
· 4.1. nostiprināt īpašuma tiesības zemesgrāmatā uz valsts vārda Vides aizsardzības un reģionālās attīstības ministrijas personā vienlaikus ar Jēkabpils novada pašvaldības īpašuma tiesību nostiprināšanu;
· 4.2. norādīt, ka īpašuma tiesības nostiprinātas uz laiku, kamēr Jēkabpils novada pašvaldība nodrošina šā rīkojuma 1. punktā minētās funkcijas īstenošanu;
· 4.3. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.
· 5. Šā rīkojuma 4.3. apakšpunktā minēto aizliegumu – apgrūtināt nekustamo īpašumu ar hipotēku – nepiemēro, ja nekustamais īpašums tiek ieķīlāts valsts aizdevuma nodrošināšanai, lai saņemtu Eiropas Savienības fondu atbalstu.
· 6. Atļaut Jēkabpils novada pašvaldībai par saviem finanšu līdzekļiem nojaukt būvi (būves kadastra apzīmējums 5601 002 2754 001), lai īstenotu šā rīkojuma 1. punktā minēto funkciju, un pēc būves nojaukšanas nodrošināt attiecīgu ierakstu dzēšanu zemesgrāmatā un Nekustamā īpašuma valsts kadastra informācijas sistēmā.

